Νομίζω ότι είναι πραγματικά σημαντικό για τα κορίτσια να μαθαίνουν την Επιστήμη των Υπολογιστών. Νομίζω ότι για μεγάλο διάστημα
ο κόσμος πίστευε ότι κάποια πράγματα ήταν για τα αγόρια και κάποια για τα κορίτσια και
όλοι καταλαβαίνουν τώρα ότι τόσο τα αγόρια, όσο και τα κορίτσια μπορούν να έχουν ίσες ευκαιρίες. Αν απλά μπορούσαμε να
υποστηρίξουμε τα κορίτσια και να τους δώσουμε την αρχική ενθάρρυνση, τότε θα μπορούσαμε να εξισορροπήσουμε την κατάσταση.
Και τότε δε θα χρειαζόταν να κάνουμε κάτι άλλο, γιατί θα ερχόταν φυσικά.
Το να μπορείς να προγραμματίσεις σου δίνει την ελευθερία να χτίσεις οτιδήποτε και αυτό σου δίνει απίστευτη δύναμη.
Μου αρέσει να έχω στα χέρια μου τη δύναμη να εκφράζω τη φαντασία μου, με τον προγραμματισμό.
Και μόνο η εμπειρία του προγραμματισμού σε βάζει σε έναν καινούριο τρόπο σκέψης. Τα πάντα
μετατρέπονται σε βήματα που εκτελείς για να λύσεις ένα πρόβλημα, κι αυτό είναι εξαιρετικά πολύτιμο.
Ξέρεις, είναι ένα πράγμα να χρησιμοποιείς το λογισμικό και τελείως διαφορετικό το να αλλάζεις
το πώς το λογισμικό λειτουργεί. Ναι, όλες οι αγαπημένες μου αναμνήσεις από την Επιστήμη των Υπολογιστών
είναι από στιγμές προγραμματισμού σε ομάδες. Δεν νομίζω ότι ο προγραμματισμός είναι κάτι που κάνεις μόνος σου.
Αν θες να χτίσεις κάτι καταπληκτικό, συνήθως πρέπει να το κάνεις μέσα από μια ομάδα και
η Επιστήμη των Υπολογιστών δε διαφέρει. Όλοι ζείτε σε έναν κόσμο όπου η έκφραση, το να μαθαίνεις
για διαφορετικούς ανθρώπους, να ξεκινάς μια επιχείρηση και να κάνεις τη διαφορά στην κοινότητά σου, όλα
είναι δυνατά. Με τους υπολογιστές είναι πραγματικά στις άκρες των δακτύλων σου. Δεν έχει σημασία
αν είσαι κορίτσι ή αγόρι, σημασία έχει να έχεις ταλέντο. Η Επιστήμη των Υπολογιστών χρειάζεται περισσότερους ανθρώπους με ταλέντο,
ανθρώπους που δε φοβούνται να είναι δημιουργικοί και να κάνουν τον κόσμο μας καλύτερο.
Ξεκίνα τώρα! Προσπάθησε να ολοκληρώσεις ένα μάθημα. Χρειάζεται μόνο μια ώρα. Είναι καταπληκτικό το τι μπορείς
να μάθεις μέσα σε μία ώρα. Κι αυτό είναι το πιο συναρπαστικό με την Ώρα του Κώδικα. Όλοι μπορείτε
να λάβετε μέρος, από οπουδήποτε στη χώρα, σε κάθε ηλικία, και από κάθε υπόβαθρο.
Κι αυτό είναι που θα δημιουργήσει τις κατάλληλες ευκαιρίες για όλους. Κάθε κορίτσι αξίζει να συμμετάσχει
στη δημιουργία της τεχνολογίας που θα αλλάξει τον κόσμο μας και θα αλλάξει αυτόν που τον διοικεί.
Προκαλώ τα κορίτσια σε κάθε χώρα να συμμετάσχουν στην Ώρα του Κώδικα. Η τεχνολογία αγγίζει
κάθε κομμάτι της ζωής μας, κι αν μπορείς να αλλάξεις την τεχνολογία, μπορείς να αλλάξεις τον κόσμο.
Άλλαξε τον κόσμο. #HourOfCode